ซิดนีย์เศร้าทั้งเมือง เหตุการณ์จับตัวประกันยุติด้วยเลือด
ชาวซิดนีย์เศร้าทั้งเมืองวางดอกไม้หน้าร้านที่เกิดเหตุ หลังเหตุจี้จับตัวประกันจบลงด้วยการนองเลือด ขณะที่นายกฯโทนี แอ็บบ็อตต์ แถลง ทางการจะดำเนินการสืบสวนหาสาเหตุที่ทำให้มือปืน เลือกร้านกาแฟเป็นเป้าหมาย และลงมือก่อเหตุเพราะต้องการอะไร,สำนักข่าวต่างประเทศรายงานเมื่อ 16 ธ.ค.ว่า ประชาชนในนครซิดนีย์ต่างตกอยู่ในความเศร้าโศก โดยมีผู้คนจำนวนมากนำช่อดอกไม้ไปวางแสดงความไว้อาลัยแก่ตัวประกันที่เสียชีวิต 2 ศพ จากเหตุการณ์สุดระทึก นายมาน ฮารอน โมนิส ชาวอิหร่านซึ่งขอลี้ภัยอยู่ในออสเตรเลีย ได้จี้จับตัวประกัน 17 คนที่ร้านลินด์ ช็อกโกแลต คาเฟ่ ย่านมาร์ติน เพลส กลางนครซิดนีย์ ประเทศออสเตรเลีย เมื่อช่วงเช้าวันที่ 15 ธ.ค. จนในที่สุด สำนักงานตำรวจรัฐนิวเซาท์เวลส์ ได้ตัดสินใจส่งหน่วยคอมมานโดบุกเข้าไปช่วยเหลือตัวประกัน หลังเหตุการณ์จับตัวประกันผ่านมานานถึง 16 ชม. เป็นเหตุให้นายมาน ฮารอน โมนิส มือปืน ผู้มีประวัติก่อคดีอาญามามากมายสิ้นชีพ ขณะที่ มีตัวประกันเสียชีวิต 2 ศพ และมีผู้บาดเจ็บ 4 ราย,ข่าวแจ้งว่า นายทอรี่ จอห์นสัน ผู้จัดการร้านลินด์ ช็อกโกแลต คาเฟ่ วัย 34 ปี เสียชีวิตขณะแย่งปืนกับคนร้าย และผู้เสียชีวิตอีกศพ คือ นางแคทริน่า ดอว์สัน ทนายความหญิงและยังเป็นคุณแม่ลูก 3 วัย 38 ปี โดยครอบครัวของนายจอห์นสัน ได้กล่าวด้วยความเสียใจว่า ครอบครัวดอร์สันมีความภาคภูมิใจในตัวของ ทอรี่ ซึ่งจากโลกนี้ไป แต่เขาจะอยู่ในความทรงจำของครอบครัวไปตลอดกาล,ด้านนายกรัฐมนตรีโทนี แอ็บบ็อตต์ แห่งออสเตรเลีย ได้ออกมาแถลงต่อสื่อมวลชน เมื่อวันที่ 16 ธ.ค. หลังเหตุการณ์จี้จับตัวประกันยุติลงด้วยการนองเลือดว่า ทางเจ้าหน้าที่ออสเตรเลียจะต้องมีการสืบสวนหาสาเหตุว่าอะไรคือสิ่งที่นายมาน ต้องการในการก่อเหตุจี้จับตัวประกัน และทำไมเขาจึงเลือกร้านกาแฟ เป็นเป้าหมาย? โดยนายกรัฐมนตรีแอ็บบ็อตต์ได้แสดงความเสียใจต่อตัวประกันที่ต้องเผชิญกับเหตุการณ์ระทึก และต้องสูญเสียคนที่รักในครอบครัว ขณะที่ ทางการออสเตรเลียได้ประกาศลดธงลงครึ่งเสาในวันนี้( 16ธ.ค.) เพื่อเป็นการไว้อาลัยแก่ผู้จากไป.
ชาวซิดนีย์เศร้าทั้งเมืองวางดอกไม้หน้าร้านที่เกิดเหตุ  หลังเหตุจี้จับตัวประกันจบลงด้วยการนองเลือด  ขณะที่นายกฯโทนี  แอ็บบ็อตต์ แถลง ทางการจะดำเนินการสืบสวนหาสาเหตุที่ทำให้มือปืน เลือกร้านกาแฟเป็นเป้าหมาย 
ไอซิส,isis,ไอซิสจับตัวประกัน,มือปืนไอซิส,ไอซิส ซิดนีย์,ไอซิส ออสเตรเลีย,โทนี่ แอ็บบ็อตต์,จับตัวประกัน,ข่าวต่างประเทศ,ไทยรัฐออนไลน์,กลุ่ม isis,ตัวประกัน,แย่งปืน,ออสเตรเลีย,ซิดนีย์,ร้านลินด์ ช็อกโกแลต,คาเฟ่,ไอเอส